Skala Mercalli

Skala Mercalli diciptakeun ku saurang ahli Itali nu ngaranna Giuseppe Mercalli. Skala Mercalli ieu dipaké pikeun ngukur kakuatan lini dumasar kana informasi ti jalma-jalma anu salamet tina lini sarta ngabandingkeun tingkat karuksakan anu ditimbulkeun ku éta lini. ku sabab éta, skala Mercalli ieu subyéktip pisan. Tapi anapon kitu, skala Mercalli ieu remen dipaké di tempat anu teu mibanda séismométer anu bisa ngukur kakuatan lini di tempat kajadian.

Skala Mercalli :
 Teu karasa
 Karasa ku jelema anu aya di wangunan luhur
 Siga aya kareta beurat nu ngaliwat
 Siga aya barang beurat anu nabrak imah, barang-barang anu ngagantung oyag
 Dirasakeun di luar imah, hiasan nu ngagantung di tembok obah, barang laleutik dina rak ragrag
 Karasa ku sakabéh jelema, tembok imah ruksak
 Pager tembok rempag, jalma-jalma teu bisa nangtung atawa leumpang
 Wangunan nu teu kuat bakal ruksak
 Wangunan nu teu kuat bakal ruksak tekuk
 Sasak ruksak, sakapeung aya longsor
 Rel kareta api ruksak
 kabéh wangunan pisik ancur

Kategori:Séismologi
Kategori:Lini